CELEX: 52021PC0547
Language: sl
Date: 2021-09-23
Title: Predlog DIREKTIVA EVROPSKEGA PARLAMENTA IN SVETA o spremembi Direktive 2014/53/EU o harmonizaciji zakonodaj držav članic v zvezi z dostopnostjo radijske opreme na trgu

EVROPSKA KOMISIJA
            Bruselj, 23.9.2021
            COM(2021) 547 final
            2021/0291(COD)
            Predlog
            DIREKTIVA EVROPSKEGA PARLAMENTA IN SVETA 
            o spremembi Direktive 2014/53/EU o harmonizaciji zakonodaj držav članic v zvezi z dostopnostjo radijske opreme na trgu
            (Besedilo velja za EGP)
            {SEC(2021) 318 final} - {SWD(2021) 244 final} - {SWD(2021) 245 final} - {SWD(2021) 246 final}
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
            
               •Razlogi za predlog in njegovi cilji
            
            
               
                  Komisija od leta 2009 poskuša omejiti razdrobljenost trga za vmesnike za polnjenje mobilnih telefonov in podobnih naprav. Vendar pa so takšne pobude privedle le do prostovoljnih sistemov, ki niso pravno zavezujoči in zato ne zagotavljajo dosledne in enotne uporabe.
               
               
                  Junija leta 2009 so glavni proizvajalci mobilnih telefonov na zahtevo Komisije podpisali memorandum o soglasju (v nadaljnjem besedilu: MoU) glede harmonizacije polnilnikov za mobilne telefone s podatkovno zmogljivostjo, ki se prodajajo v EU
                     1
                  . Podpisniki so se dogovorili, da bodo razvili univerzalno specifikacijo na podlagi vmesnika USB 2.0 micro-B, ki bi omogočala popolno združljivost polnilnikov z mobilnimi telefoni, danimi na trg. 
               
               
                  MoU je zmanjšal razdrobljenost trga in omogočil skoraj globalno uskladitev. Njegovo izvajanje je učinkovito zmanjšalo število rešitev za polnjenje mobilnih telefonov, ki jih je bilo prej 30, zdaj pa so le še tri. Vendar pa je MoU omogočil tudi uporabo lastniških vmesnikov za polnjenje. Ker je eden od glavnih proizvajalcev mobilnih telefonov še naprej uporabljal takšno rešitev (in to še vedno počne), tako preprečuje popolno interoperabilnost. Poleg tega v MoU nikoli niso bili obravnavani okoljski vidiki nadaljnjega obstoja navedenih različnih vmesnikov za polnjenje in komunikacijskih protokolov za polnjenje. 
               
               
                  Brez ukrepov EU se bo ta razdrobljenost trga vmesnikov za polnjenje in komunikacijskih protokolov za polnjenje najverjetneje nadaljevala, poleg tega pa še naprej ne bodo obravnavani okoljski vidiki. 
               
               
                  Evropska komisija si že od poteka MoU leta 2014 (po dveh dopisih o podaljšanju) prizadeva za sprejetje novega prostovoljnega sporazuma. Marca leta 2018 je industrija po več krogih razprav z ustreznimi proizvajalci in izmenjavi mnenj s Komisijo predlagala novi MoU o prihodnji univerzalni rešitvi za polnjenje pametnih telefonov. Vendar se novi MoU Komisiji ni zdel zadovoljiv, saj ni v skladu s cilji harmonizacije EU, s katerimi se poskuša omejiti razdrobljenost rešitev za polnjenje (vmesniki za polnjenje in komunikacijski protokoli za polnjenje) mobilnih telefonov in podobnih kosov radijske opreme. V predlaganem novem MoU so bile še naprej dovoljene lastniške rešitve (proizvajalcu lastna sredstva za povezljivost), ki jih Komisija ne šteje več za upravičene zaradi tehničnih prednosti, ki jih omogoča vmesnik USB tipa-C.
               
               
                  V tem kontekstu je Komisija leta 2018 začela študijo o presoji vplivov morebitnega predloga, ki bi bil namenjen izvajanju univerzalne rešitve za polnjenje mobilnih telefonov (in morda tudi drugih podobnih kategorij ali razredov radijske opreme). Prvotni cilj te pobude je bil zagotoviti večjo prikladnost za potrošnika, ugotovitve iz študije pa kažejo, da bi določitev obveznosti uporabe univerzalnega vmesnika za polnjenje in univerzalnega komunikacijskega protokola za polnjenje radijske opreme (pametnih telefonov in morda tudi tablic, fotoaparatov, bralnikov itd.) ter spodbujanje ali določitev obveznosti ločevanja (tj. dobava končnemu uporabniku radijske opreme brez naprave za polnjenje) koristili potrošnikom in zmanjšali količino elektronskih odpadkov (e-odpadkov). Ugotovitve iz študije kažejo, da sama harmonizacija vmesnika za polnjenje (v primeru radijske opreme, ki se polni žično, gre za polnilno vtičnico) še ne bi zagotovila popolne interoperabilnosti polnjenja. Trenutno namreč obstajajo številni komunikacijski protokoli za polnjenje, ki ne zagotavljajo enake zmogljivosti polnjenja, če se uporabi naprava za polnjenje druge znamke. Poleg tega ugotovitve iz študije kažejo, da bi bila univerzalna naprava za polnjenje različnih vrst radijske opreme verjetno prikladnejša rešitev za potrošnike. V zvezi z brezžičnim polnjenjem (tj. bolj splošno polnilno tehnologijo, razen žičnega polnjenja) ugotovitve iz študije kažejo, da v primeru prodornih rešitev na področju brezžične polnilne tehnologije rešitve za univerzalni priključek ne bi več bile smiselne, saj bi se tako bistveno zmanjšal pomen žičnih rešitev za polnjenje na splošno. Komisija je glede na te ugotovitve oktobra leta 2020 začela izvajati dve dodatni študiji o ločevanju mobilnih telefonov in podobnih prenosnih elektronskih naprav ter brezžičnih polnilnih tehnologij, da bi se tako okrepila podlaga za predlog.
               
               
                  Januarja leta 2020 je Evropski parlament sprejel resolucijo
                     2
                  , v katerem poziva k nujnemu sprejetju standarda za univerzalni polnilnik mobilnih telefonov, da se notranji trg ne bi še nadalje razdrobil. V resoluciji je Komisija pozvana zlasti, naj po potrebi sprejme zakonodajni ukrep za uvedbo univerzalnega polnilnika. Komisija je pozvana tudi, naj zagotovi, da potrošnikom ob nakupu vsakega novega kosa radijske opreme ne bo treba kupiti novega polnilnika in da bodo ukrepi za ločevanje (ki jih sestavlja dobavljanje radijske opreme brez naprave za polnjenje) uvedeni skupaj z rešitvijo za univerzalno polnjenje, saj se sicer ne bi dosegel namen zmanjšane količine naprav za polnjenje, ki se proizvedejo vsako leto, in s tem niti zmanjšane količine elektronskih odpadkov (e-odpadkov).  
               
            
            
               Komisija je prilagodila delovni program za leto 2020
                  3
               , v katerem je izrecno navedeno, da bo pripravljen nov predlog o univerzalnih polnilnikih mobilnih telefonov in podobnih kategorij ali razredov radijske opreme. 
            
            
               Da bi se dosegel končni cilj univerzalnega polnilnika in predpogoji za učinkovito ter smiselno ločevanje, tri izvedene podporne študije navajajo, da mora radijska oprema vsebovati: harmonizirani vmesnik za polnjenje na radijski opremi (v primeru radijske opreme, ki se polni žično, gre za polnilno vtičnico), minimalno univerzalno interoperabilnost polnjenja prek harmoniziranega komunikacijskega protokola za polnjenje in podrobne informacije o zahtevah za polnjenje radijske opreme. 
            
            
               Načrtovanje radijske opreme spada na področje uporabe Direktive 2014/53/EU
                  4
                o harmonizaciji zakonodaj držav članic v zvezi z dostopnostjo radijske opreme na trgu. Po drugi strani pa značilnosti zunanjega vira napajanja spadajo na področje uporabe Direktive 2009/125/ES o vzpostavitvi okvira za določanje zahtev za okoljsko primerno zasnovo izdelkov, povezanih z energijo
                  5
               .
            
            
               
                  Ta predlog je namenjen preprečitvi razdrobljenosti trga v zvezi z vmesniki za polnjenje in komunikacijskimi protokoli za polnjenje, zagotavljanju večje prikladnosti za potrošnike in zmanjševanju e-odpadkov. Z njim bo doseženo zlasti naslednje: 
               
               
                  – harmoniziran bo vmesnik za polnjenje mobilnih telefonov in podobnih kategorij ali razredov radijske opreme (tablice, digitalni fotoaparati, slušalke in slušalke z mikrofonom, ročne konzole za videoigre in prenosni zvočniki), ki se polnijo žično, da se bodo lahko polnili z univerzalno polnilno vtičnico);
               
               
                  – zagotovljeno bo, da bo v takšne naprave vgrajen vsaj isti komunikacijski protokol za polnjenje, če podpirajo hitro polnjenje;
               
               
                  – omogočena bo prihodnja harmonizacija na tem področju kot odziv na tehnološki razvoj, vključno s harmonizacijo katerekoli vrste vmesnika za polnjenje razen žičnega polnjenja;
               
               
                  – uvedene bodo zahteve, v skladu s katerimi končnim uporabnikom ne bo treba kupiti nove naprave za polnjenje ob vsakem nakupu novega mobilnega telefona ali podobnega kosa radijske opreme, in 
               
            
         
         
            
               
                  – uvedene bodo zahteve, v skladu s katerimi bodo končni uporabniki ob nakupu mobilnega telefona ali podobnega kosa radijske opreme prejeli potrebne informacije o njuni zmogljivosti polnjenja in napravi za polnjenje, ki jo lahko uporabljajo.
               
            
            
               Izvedena je bila ocena učinka, v kateri so bile pregledane možnosti politike za: 
            
            
               (a) harmonizacijo vmesnika za polnjenje radijske opreme; 
            
            
               (b) podporo za ustrezni komunikacijski protokol za polnjenje radijske opreme in obveščanje potrošnikov o zmogljivosti polnjenja ter 
            
            
               (c) omogočanje dostopnosti najmanj razvezane rešitve na trgu.
            
            
                     
                        Možnost politike
                     
                  
                  
                     
                        (A) Harmonizacija priključka za končno napravo
                     
                  
                  
                     
                        (B) Podpora za ustrezni protokol za polnjenje končne naprave in obveščanje potrošnikov o zmogljivosti polnjenja
                     
                  
                  
                     
                        (C) Omogočanje dostopnosti najmanj razvezanih
                           6
                         rešitev na trgu
                     
                  
               
                     
                        Možnost 0
                     
                  
                  
                     
                        brez ukrepov 
                     
                  
                  
                     
                        brez ukrepov
                     
                  
                  
                     
                        brez ukrepov
                     
                  
               
                     
                        Možnost 1
                     
                  
                  
                     
                        Obvezni
                     
                  
                  
                     
                        brez ukrepov
                     
                  
                  
                     
                        brez ukrepov
                     
                  
               
                     
                        Možnost 2
                     
                  
                  
                     
                        brez ukrepov
                     
                  
                  
                     
                        Obvezni
                     
                  
                  
                     
                        brez ukrepov
                     
                  
               
                     
                        Možnost 3
                     
                  
                  
                     
                        brez ukrepov
                     
                  
                  
                     
                        Obvezni
                     
                  
                  
                     
                        Obvezni
                     
                  
               
                     
                        Možnost 4
                     
                  
                  
                     
                        Obvezni
                     
                  
                  
                     
                        Obvezni
                     
                  
                  
                     
                        brez ukrepov
                     
                  
               
                     
                        Možnost 5
                     
                  
                  
                     
                        Obvezni
                     
                  
                  
                     
                        Obvezni
                     
                  
                  
                     
                        Obvezni
                     
                  
               
               Za vse možnosti obstajajo podmožnosti ožjega področja uporabe (tj. ki zadevajo le mobilne telefone) ali širšega področja uporabe (ki vključujejo tudi nekatere naprave, katerih lastnosti polnjenja so primerljive z lastnostmi polnjenja mobilnega telefona). Prednostna možnost politike je možnost 5 s širokim področjem uporabe, saj vključuje najbolj pravičen kompromis med vsemi cilji ter omogoča koristi za večino deležnikov in za okolje. 
            
            
            
               •Skladnost z veljavnimi predpisi s področja zadevne politike
            
            
               
                  V predlogu so predstavljene dodatne zahteve, ki naj bi veljale za mobilne telefone in podobne kategorije ali razrede radijske opreme v Direktivi 2014/53/EU, s katero je vzpostavljen regulativni okvir za dostopnost na trgu in dajanje v uporabo radijske opreme v Uniji ter za zagotovitev pravilnega delovanja notranjega trga v zvezi z navedeno opremo. 
               
            
            
               •Skladnost z drugimi politikami Unije
            
            
               
                  Predlog je povezan z akcijskim načrtom Komisije za krožno gospodarstvo, v katerem so napovedane pobude, ki vplivajo na celotni življenjski cikel izdelka, tj. ki so povezane z njegovo zasnovo, ki spodbujajo postopke krožnega gospodarstva, ki spodbujajo trajnostno potrošnjo in s katerimi se poskuša zagotoviti, da se uporabljeni viri čim dlje obdržijo v gospodarstvu EU. 
               
               
                  Predlog za zakonodajo o univerzalnih polnilnikih mobilnih telefonov in podobnih kategorij ali razredov radijske opreme je del druge prednostne naloge delovnega programa Komisije za leto 2020 („Evropa, pripravljena na digitalno dobo“).
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
            
               •Pravna podlaga
            
            
               
                  Predlog temelji na isti pravni podlagi kot zakonodajni akt, ki se spreminja, tj. členu 114 Pogodbe o delovanju Evropske unije.
               
               
            
            
               •Subsidiarnost (za neizključno pristojnost) 
            
            
               
                  Notranji trg je pristojnost, ki si jo delijo Unija in države članice. 
               
            
         
         
            
               
                  Eden od ciljev Direktive 2014/53/EU je zagotovitev pravilnega delovanja notranjega trga. Člen 3(3)(a) Direktive, ki velja, če se sprejme ustrezni delegirani akt Komisije, se nanaša na univerzalne polnilnike. 
               
               
                  V uvodni izjavi 12 Direktive je navedeno, da interoperabilnost radijske opreme z dodatno opremo, kot so polnilniki, poenostavi uporabo radijske opreme ter zmanjša nepotrebne odpadke in stroške.
               
               
                  Brez harmonizacije na tem področju bo prišlo do bistvenih razlik med zakoni, uredbami, upravnimi določbami ali praksami držav članic glede interoperabilnosti mobilnih telefonov in podobnih kategorij ali razredov radijske opreme z univerzalnimi napravami za polnjenje ter glede ločevanja.  
               
               
                  Zaradi ukrepov za obravnavanje težav na nacionalni ravni bi se lahko ustvarile ovire za prosti pretok blaga. Nadalje so ukrepi na nacionalni ravni omejeni na ozemlje ustrezne države članice/ustreznih držav članic. Zaradi vse večje internacionalizacije trgovine se število čezmejnih primerov stalno povečuje. Z usklajenim ukrepanjem na ravni EU se bodo dogovorjeni cilji dosegli bistveno učinkoviteje, zlasti pa bo uspešnejši nadzor trga. Zato je ustreznejše sprejeti ukrepe na ravni EU.
               
               
            
            
               •Sorazmernost
            
            
               
                  V skladu z načelom sorazmernosti predlagane spremembe ne presegajo tistega, kar je potrebno za uresničitev zastavljenih ciljev.
               
               
                  Nove ali spremenjene zahteve ne uvajajo nepotrebnih bremen in stroškov za industrijo (zlasti za mala in srednja podjetja) ali uprave. Če so bili ugotovljeni negativni vplivi, se v analizi prednostne možnosti predlaga najustreznejši odziv. 
               
            
            
               •Izbira instrumenta
            
            
               
                  Ustrezne določbe Direktive 2014/53/EU se lahko spremenijo z uporabo Direktive Evropskega parlamenta in Sveta o spremembi Direktive 2014/53/EU. Direktivo o spremembi bi morale države članice v nacionalno zakonodajo prenesti z nacionalnimi pravnimi instrumenti.
               
            
            
               3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA
            
            
            
               •Posvetovanja z deležniki
            
            
               
                  Med majem 2019 in aprilom 2021 so bile izvedene naslednje dejavnosti posvetovanja, da bi se ocenili morebitna področja za revizijo in učinki predlaganih možnosti politike na različnih področjih:
               
            
            
               –začetna ocena učinka (2018–2019) je bila namenjena državljanom, združenjem potrošnikov, nevladnim organizacijam (NVO), združenjem proizvajalcev in posameznim proizvajalcem;
            
            
               –javno posvetovanje (2019) je bilo namenjeno državam članicam, državljanom, združenjem potrošnikov, NVO, združenjem proizvajalcev in posameznim proizvajalcem;
            
            
               –dve potrošniški raziskavi (2019 in 2021) sta bili namenjeni državljanom;
            
            
               –raziskava med deležniki (2020–2021) je bila namenjena državam članicam, državljanom, združenjem potrošnikov in proizvajalcem;
            
            
               –ciljno usmerjeni razgovori (2021) so bili namenjeni združenjem potrošnikov, okoljskim združenjem, organom za nadzor trga, NVO, združenjem proizvajalcev in proizvajalcem;
            
            
               –sestanki strokovne skupine so bili namenjeni združenjem potrošnikov, državam članicam, organom za nadzor trga, NVO, združenjem proizvajalcev in proizvajalcem.
            
         
         
            
               
            
            
               •Zbiranje in uporaba strokovnih mnenj
            
            
               
                  Komisija je izvedla študijo o presoji vplivov, podprto s tremi študijami možnih zakonodajnih predlogov, namenjenih: odpravi razdrobljenosti in obravnavanju prikladnosti za potrošnike; zmanjšanju e-odpadkov; daljnosežnemu razmišljanju in spremljanju stanja prihodnjih polnilnih tehnologij (npr. brezžične), da bi se tako preprečila razdrobljenost brez oviranja inovativnosti. Tri podporne študije so: študija o presoji vplivov o univerzalni rešitvi za polnjenje mobilnih telefonov in morda tudi drugih majhnih in srednje velikih prenosnih naprav (v nadaljnjem besedilu: prva študija)
                     7
                  ; ocena stanja brezžičnih polnilnih tehnologij, ki se uporabljajo za mobilne telefone in podobne naprave (v nadaljnjem besedilu: druga študija) in študija o presoji vplivov o ločevanju polnilnikov (v nadaljnjem besedilu: tretja študija).
               
            
            
               •Ocena učinka
            
            
               Prva podporna študija je pokazala, da je MoU iz leta 2009 omogočil učinkovito harmonizacijo rešitev za polnjenje (vmesnikov za polnjenje in komunikacijskih protokolov za polnjenje) ter izboljšano prikladnost za potrošnike. Vendar pa ni zagotovil popolne harmonizacije rešitev za polnjenje. Poleg tega se ločevanje ni doseglo v znatni meri, saj le nekateri proizvajalci v Uniji potrošnikom ponujajo možnost nakupa telefona brez naprave za polnjenje, zaradi česar so pričakovane koristi za okolje omejene.
            
            
               Prva študija je pokazala, da je bila večina državljanov EU, ki so sodelovali v javnem posvetovanju Komisije o polnilnikih mobilnih telefonov, nezadovoljnih (41 %) ali zelo nezadovoljnih (22 %) s „sedanjim stanjem glede polnilnikov mobilnih telefonov in njihovim brezhibnim povezovanjem“, 76 % pa se jih je strinjalo ali „popolnoma“ strinjalo, da sedanje stanje povzroča nevšečnosti uporabnikom mobilnih telefonov. Zdi se tudi, da so bili anketiranci naklonjeni univerzalnemu polnilniku. 63 % se jih je strinjalo s tem, da bi Unija izvršila svoja regulativna pooblastila in določila standard glede polnilnika, 31 % pa jih je menilo, da bi morala Unija spodbujati panožni sporazum. Le 6 % anketiranih državljanov je predlagalo, naj se Unija vzdrži vseh oblik posredovanja. Državni organi, NVO in potrošniške organizacije so prav tako podprli rešitev za univerzalno polnjenje. 
            
            
               Prva študija je pokazala tudi, da potrošnja surovin za proizvajanje naprav za polnjenje vpliva na okolje in na nastajanje e-odpadkov ob koncu življenjske dobe izdelka. Ocenjeno je, da so naprave za polnjenje mobilnih telefonov v letu 2018 proizvedle približno 11 000 ton e-odpadkov, povezane emisije v življenjskem ciklu pa so znašale približno 600 ktCO2e. Pričakovano je, da se bodo te količine v prihodnjih letih še povečale, zlasti po zaslugi trenda težjih hitrih polnilnikov.
            
            
               Študija obravnava še en večji tehnološki razvoj: (brezžično) polnjenje prek neelektričnega kontakta. Ta tehnologija temelji na vmesniku za polnjenje, ki ne uporablja namenske polnilne vtičnice (za razliko od radijske opreme, ki se polni prek žične povezave). Od uvedbe telefonov, ki omogočajo brezžično polnjenje, se sprejemanje teh telefonov s strani potrošnikov vztrajno povečuje. Med letoma 2016 in 2018 se je prodaja povečala za šestkrat, na približno 44 milijonov enot ali približno 28 % prodaje v letu 2018
                  8
               . Ta tehnologija pa se zaradi stopnje učinkovitosti takšnih polnilnikov zdaj ne šteje za nadomestilo žičnega polnjenja. Nadalje je potencial za zmanjšanje e-odpadkov omejen zaradi sedanjega soobstoja brezžičnega polnjenja in običajnega žičnega polnjenja, saj brezžični polnilniki zahtevajo intenzivnejšo uporabo materialov kot žični polnilniki.
            
            
               Prva študija je obravnavala tudi obseg, v katerem bi lahko pobuda o univerzalnem polnilniku podpirala sedanji trend prostovoljnega ločevanja (tj. gospodarski subjekti, ki prodajajo telefone brez naprav za polnjenje), da bi se tako zagotovile okoljske koristi in da bi imele stranke to možnost. Zaključki študije kažejo, da bi lahko takšna pobuda poleg drugih ukrepov za spodbujanje ločevanja prispevala k okoljskim ciljem EU. Višja kot je stopnja ločevanja, večje so prednosti za okolje in za potrošnike z vidika stroškovnih prihrankov in prikladnosti.
            
            
               Po podatkih druge študije je brezžično polnjenje tehnologija, ki se še vedno razvija in ki kaže na majhno razdrobljenost vmesnikov za polnjenje ter uspešno interoperabilnost med rešitvami za polnjenje, zato bi bilo še prezgodaj uvesti obvezne zahteve za to tehnologijo. Ker pa se bo tehnologija še naprej razvijala in bo vgrajena v več izdelkov, bo morda prišlo do večje razdrobljenosti, če se uporabijo različni vmesniki za polnjenje in komunikacijski protokoli za polnjenje.
            
            
               Po podatkih tretje študije možnosti ločevanja vključujejo zelo jasne in očitne kompromise, med katerimi je najpomembnejši kompromis med okoljskimi koristmi ter finančnimi stroški in izgubo prikladnosti za potrošnike. Večini anketiranih deležnikov (državni organi, organizacije civilne družbe in državljani zasebniki) je bila bolj všeč možnost, da bi morali proizvajalci in distributerji strankam omogočiti izbiro, ali želijo skupaj z novim mobilnim telefonom kupiti nov zunanji napajalnik (EPS) in/ali kabel ali ne. Šest od desetih predstavnikov industrije pa meni, da bi moral imeti vsak proizvajalec mobilnih telefonov ali distributer možnost, da lahko prosto izbere, kako želi prodajati svoje telefone in polnilnike (tj. kaj naj vsebuje prodajna škatla). 
            
            
               V tretji študiji je navedeno, da so od oktobra leta 2020 nekateri proizvajalci (od 30 % do 40 % tržnega deleža) oznanili, da v prodajne škatle nekaterih novih modelov ne bodo dodajali zunanjih napajalnikov (in drugih dodatkov). Drugi še razmišljajo o svojih možnostih, zelo verjetno pa je, da bodo vsaj nekateri v bližnji prihodnosti začeli ponujati razvezane rešitve. Proizvajalci, ki so veliko vložili v lastniško tehnologijo polnjenja, se zdijo manj navdušeni, saj je visoka zmogljivost polnjenja njihovih telefonov, ki so jim priloženi zunanji napajalniki, pomemben del njihove tržne strategije. Vendar proizvajalci, ki so razvili te rešitve, niso dokazali, da je vzrok za to razvoj in ne dejstvo, da njihova rešitev blokira ali omejuje učinkovito uporabo drugih polnilnikov. 
            
            
               Harmoniziran vmesnik za polnjenje na radijski opremi (tj. v primeru radijske opreme, ki se polni žično, gre za polnilno vtičnico), minimalna univerzalna interoperabilnost polnjenja prek harmoniziranega komunikacijskega protokola za polnjenje in podrobne informacije o zahtevah za polnjenje radijske opreme so torej predpogoji za učinkovito in smiselno ločevanje.
            
            
               Izvedena je bila ocena učinka, v kateri so bile pregledane možnosti politike, ki kombinirajo naslednje tri (3) različne ukrepe: (a) harmonizacijo vmesnika za polnjenje radijske opreme; (b) podporo za ustrezni komunikacijski protokol za polnjenje radijske opreme in obveščanje potrošnikov o zmogljivosti polnjenja ter (c) omogočanje dostopnosti razvezane rešitve na trgu.
            
            
               Za vse možnosti obstajajo podmožnosti ožjega področja uporabe (tj. le mobilni telefoni) ali širšega področja uporabe (tudi določene naprave, katerih lastnosti polnjenja so primerljive z lastnostmi polnjenja mobilnega telefona). Prednostna možnost politike je možnost 5 s širokim področjem uporabe, saj vključuje najbolj pravičen kompromis med vsemi cilji in položajem, ki bo koristen za večino deležnikov in za okolje. 
            
            
               Pričakuje se, da se bodo z možnostjo 5 ustvarile okoljske koristi, in sicer zmanjšanje emisij toplogrednih plinov (TPG) za približno 180 ktCO2e letno, zmanjšanje uporabe materiala za približno 2 600 ton letno in zmanjšanje e-odpadkov za 980 ton letno. K temu največ prispeva ločevanje zunanjih napajalnikov, saj se z njim zmanjšajo črpanje virov, proizvodnja, prevoz, uporaba in odstranjevanje polnilnikov. 
            
            
               Z vidika prikladnosti za potrošnike bo prednostna možnost zagotovila interoperabilnost z univerzalnim vmesnikom in zmogljivostjo polnjenja, s čimer se bo zmanjšala prodaja ločenih polnilnikov ter kablov ter spodbujala njihova ponovna uporaba. V zvezi s harmonizacijo vmesnika se z zahtevo po polnilnih vratih USB tipa C na radijski opremi v zadostni meri odpravljajo nevšečnosti potrošnikov, ki svojih naprav ne morejo polniti, ker nimajo na voljo združljivega polnilnika. To bo pripomoglo tudi k zmanjšanju porabe potrošnikov pri nakupu teh predmetov za približno 250 milijonov EUR letno.
            
            
               Pričakovano je, da se bodo s prednostno možnostjo prihodki od prodaje gospodarskih subjektov izboljšali za skupno 105 milijonov EUR letno. Koristi v zvezi s prihodki od prodaje trgovcev na drobno in distributerjev (457 milijonov EUR letno) ter dejstvo, da v prodajnih škatlah ne bo več naprav za polnjenje, kar pomeni, da bodo pogosteje kupljene ločeno, pretehtajo nad negativnimi učinki na prihodke proizvajalcev naprav od prodaje (352 milijonov EUR letno), ki jih bo povzročila uvedba univerzalnega priključka za proizvajalce naprav, ter izgubo prihodka proizvajalcev ločenih polnilnikov.
            
            
               Neposredni stroški proizvajalcev, ki ne uporabljajo univerzalnega priključka in morajo preoblikovati svojo opremo, se bodo ublažili v prehodnem obdobju in se zato štejejo za zanemarljive. Neposredni stroški proizvajalcev, ki zdaj uporabljajo lastniške komunikacijske protokole za hitro polnjenje, ki niso združljivi z univerzalno rešitvijo, so ocenjeni na 30 milijonov EUR. Posredne stroške je težko oceniti (ker proizvajalci ne želijo razkriti teh informacij) in jih bo pri proizvajalcih, ki za svoje izdelke še ne uporabljajo univerzalnega priključka, povzročila že samo izguba licenčnin.
            
            
                     
                  
                  
                     
                        Prejemki (letni)
                     
                  
                  
                     
                        Stroški (letni)
                     
                  
               
                     
                        Emisije TGP
                     
                  
                  
                     
                        180 ktCO2e
                     
                  
                  
                     
                  
               
                     
                        Uporaba materiala
                     
                  
                  
                     
                        2 600 ton
                     
                  
                  
                     
                  
               
                     
                        E-odpadki
                     
                  
                  
                     
                        980 ton
                     
                  
                  
                     
                  
               
                     
                        Poraba potrošnikov
                     
                  
                  
                     
                        250 milijonov evrov
                     
                  
                  
                     
                  
               
                     
                        Prihodki od prodaje trgovcev na drobno in distributerjev
                     
                  
                  
                     
                        457 milijonov evrov
                     
                  
                  
                     
                  
               
                     
                        Prihodki od prodaje proizvajalcev na svetovni ravni
                     
                  
                  
                     
                  
                  
                     
                        352 milijonov evrov
                     
                  
               
                     
                        Preoblikovanje opreme, da se vanjo vključi univerzalni priključek
                     
                  
                  
                     
                  
                  
                     
                        Vključeni v zgoraj navedeno. 
                     
                     
                        Ublažilo jih bo prehodno obdobje, saj bo tudi po osnovnem scenariju vse več proizvajalcev poseglo po univerzalnem priključku
                     
                  
               
                     
                        Izvajanje univerzalnega komunikacijskega protokola za polnjenje
                     
                  
                  
                     
                  
                  
                     
                        Vključeni v zgoraj navedeno. 
                     
                  
               
                     
                        Izvajanje rešitve za ločevanje
                     
                  
                  
                     
                  
                  
                     
                        Vključeni v zgoraj navedeno. 
                     
                  
               
                     
                        Izguba licenčnin
                     
                  
                  
                     
                  
                  
                     
                        Ni mogoče oceniti
                     
                  
               
         
            
               •Primernost in poenostavitev ureditve
            
            
               
                  V Direktivi 2014/53/EU se od proizvajalcev že zahteva, da morajo zagotoviti, da je radijska oprema, ki je dana na trg Unije, načrtovana in izdelana v skladu z bistvenimi zahtevami iz navedene direktive ter da so ji priložene informacije (npr. o varnosti, predvideni uporabi radijske opreme in omejitvah uporabe). Nove zahteve veljajo le za nekatere kategorije ali razrede radijske opreme, zato se ne pričakuje, da bi predstavljale dodatno breme.  
               
               
                  Spremembe niso obširne in bistveno ne spreminjajo sedanjega pravnega okvira o radijski opremi.
               
               
            
            
               •Temeljne pravice
            
            
               
                  Harmonizacija vmesnikov za mobilne telefone in druge podobne naprave, kadar se polnijo žično, da se lahko napolnijo z uporabo univerzalne polnilne vtičnice ter univerzalnega komunikacijskega protokola za polnjenje, in ločevanje teh naprav od njihovih polnilnikov, s čimer se bo poskrbelo za boljše varstvo okolja (člen 37 Listine) in varstvo potrošnikov (člen 38 Listine). 
               
               
                  Ocenjeno je, da so polnilniki mobilnih telefonov v letu 2018 proizvedli približno 11 000 ton e-odpadkov, povezane emisije v življenjskem ciklu pa so znašale približno 600 ktCO2e. Pričakovano je, da se bodo te količine v prihodnjih letih še nekoliko povečale, zlasti zaradi trenda prehoda na težje hitre polnilnike.
               
               
                  Predlog bo tako omogočil manj okoljskih odpadkov in zagotovil prikladnost za potrošnike. 
               
            
            
               4.PRORAČUNSKE POSLEDICE
            
            
               
                  Ta predlog nima nobenih posledic za proračun Unije.
               
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               
                  Predlog je sprememba Direktive 2014/53/EU, ki v členu 47 že zahteva:
               
            
            
               – da mora Komisija pregledati učinkovanje direktive in o tem poročati dve leti po datumu začetka uporabe direktive, nato pa vsakih pet let ter
            
            
               –da morajo države članice Komisiji poslati poročilo o uporabi direktive eno leto po datumu začetka uporabe direktive, nato pa vsaki dve leti.
            
            
               
                  Člen 2 predloga določa, da morajo države članice obvestiti Komisijo o prenosu sprememb.
               
               
            
            
               •Evropski gospodarski prostor 
            
            
               
                  Predlagani akt velja za EGP in bi ga bilo zato treba razširiti na ta prostor.
               
               
            
         
         
            
               •Natančnejša pojasnitev posameznih določb predloga
            
            
            
               Člen 1 predloga spreminja nekatere določbe Direktive 2014/53/EU. 
            
            
            
               S predlogom je treba v Direktivo 2014/53/EU uvesti naslednje glavne spremembe.
            
            
            
               (1)V členu 3 je dodan nov odstavek (v katerem so določene bistvene zahteve) in dodana je nova priloga. 
            
            
            
               Novi odstavek 4 (člen 3): V tem odstavku se zahteva, da se morajo kosi radijske opreme, navedeni v novi prilogi (del I), dodani na podlagi predloga, skladati z vmesnikom za polnjenje in komunikacijskim protokolom za polnjenje, opisanima v navedeni novi prilogi. V skladu z istim odstavkom se Komisija pooblasti, da lahko prek delegiranih aktov spremeni vsebino nove priloge, ki lahko v prihodnje po potrebi poleg žičnega polnjenja omogoča tudi obravnavanje dodatnih vrst polnilne tehnologije. 
            
            
            
               Nova priloga (del I): V prilogi se zahteva, da morajo biti mobilni telefoni in podobne radijske naprave, če se lahko polnijo žično, opremljeni z vtičnico USB tipa C, če jih je treba polniti pri napetostih, višjih od 5 voltov, s tokom, višjim od 3 amperov, ali z močjo, večjo od 15 vatov, pa morajo vključevati komunikacijski protokol za polnjenje prek USB.
            
            
            
               (2)Vstavi se nov člen 3a o dobavi nekaterih kategorij ali razredov radijske opreme brez naprav za polnjenje.
            
            
               (3)V navedenem novem členu se zahteva, da mora gospodarski subjekt, ki končnim uporabnikom dobavlja radijsko opremo z napravo za polnjenje, vsem končnim uporabnikom ponujati tudi dobavo iste radijske opreme brez naprave za polnjenje.
            
            
               (4)Člen 10(8) se spremeni tako, da se doda nova zahteva glede informacij.  
            
            
               (5)Natančneje bodo v primeru radijske opreme, za katero veljajo nove zahteve predloga, zagotovljene informacije o njeni zmogljivosti polnjenja in napajanju naprave za polnjenje, ki se lahko uporabi z navedeno radijsko opremo. Podrobnosti o informacijah so določene v novi prilogi (del II) in Komisija je pooblaščena za spreminjanje vsebine navedene nove priloge (del II) prek delegiranih aktov.
            
            
               (6)Člen 17, v katerem so navedeni veljavni postopki ugotavljanja skladnosti z bistvenimi zahtevami iz člena 3 Direktive 2014/53/EU, se spremeni tako, da se v odstavku 2 dodajo sklicevanja na nove zahteve, za katere se predlaga, da se vstavijo v člen 3 Direktive 2014/53/EU (bistvene zahteve).  
            
            
               (7)Proizvajalec bo tako vedno lahko upošteval postopek notranje kontrole proizvodnje za dokaz skladnosti z navedenimi novimi zahtevami (bistvenimi zahtevami).
            
            
               (8)Člena 40 in 43 se spremenita tako, da se uskladita z novimi zahtevami, ki so dodane v predlogu.
            
            
               (9)Tako bodo imele države članice pooblastila, da lahko ukrepajo zoper izdelke, ki niso v skladu z novimi zahtevami.
            
         
         
            
               (10)Člen 44, ki govori o prenesenih pooblastilih, se spremeni tako, da se dodajo sklicevanja na prenesena pooblastila, ki se Komisiji podelijo s predlogom.
            
            
               V členu 2 se od držav članic zahteva, da prenesejo spremembe do [Urad za publikacije, vstavite datum – 12 mesecev po sprejetju] in jih izvajajo od [Urad za publikacije, vstavite datum 12 mesecev po koncu obdobja za prenos, navedenega v zgornjem odstavku]. 
            
            
            
               Zahteve, ki se uvajajo s predlogom, ne bodo veljale za radijske naprave, dane na trg Unije pred navedenim datumom začetka uporabe te direktive. 
            
            
               2021/0291 (COD)
            
            
               Predlog
            
            
               DIREKTIVA EVROPSKEGA PARLAMENTA IN SVETA
            
            
               o spremembi Direktive 2014/53/EU o harmonizaciji zakonodaj držav članic v zvezi z dostopnostjo radijske opreme na trgu
            
            
               (Besedilo velja za EGP)
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije in zlasti člena 114 Pogodbe,
            
            
               ob upoštevanju predloga Evropske komisije,
            
            
               po posredovanju osnutka zakonodajnega akta nacionalnim parlamentom,
            
            
               ob upoštevanju mnenja Evropskega ekonomsko-socialnega odbora
                  9
               , 
            
            
               ob upoštevanju mnenja Odbora regij
                  10
               , 
            
            
               v skladu z rednim zakonodajnim postopkom,
            
            
               ob upoštevanju naslednjega:
            
            
            
               (1)Eden od ciljev Direktive 2014/53/EU Evropskega parlamenta in Sveta
                  11
                je zagotovitev pravilnega delovanja notranjega trga. V skladu s členom 3(3), točka (a), navedene direktive je ena od bistvenih zahtev, ki jo mora izpolnjevati radijska oprema, interoperabilnost z dodatno opremo, zlasti z univerzalnimi polnilniki. V tem smislu je v uvodni izjavi 12 Direktive 2014/53/EU navedeno, da interoperabilnost radijske opreme z dodatno opremo, kot so polnilniki, poenostavi uporabo radijske opreme ter zmanjša nepotrebne odpadke in stroške. 
            
            
               (2)Od leta 2009 si Unija prizadeva omejiti razdrobljenost vmesnikov za polnjenje mobilnih telefonov in podobnih kosov radijske opreme. Nedavne prostovoljne pobude niso povsem v skladu s cilji politike Unije za zmanjšanje elektronskih odpadkov (e-odpadkov), zagotavljanje prikladnosti za potrošnike in izogibanje razdrobljenosti trga naprav za polnjenje.
            
         
         
            
               (3)Unija se zavzema za spodbujanje učinkovite uporabe virov s prehodom na čisto krožno gospodarstvo z uvedbo pobud, kot je Direktiva 2012/19/EU Evropskega parlamenta in Sveta
                  12
               , nedavno pa tudi evropski zeleni dogovor. Ta direktiva je namenjena zmanjšanju e-odpadkov, ki nastajajo zaradi prodaje radijske opreme, in zmanjšanju pridobivanja surovin ter emisij CO2, ki nastajajo zaradi prodaje, transporta in odlaganja polnilnikov, in tako spodbuja krožno gospodarstvo. 
            
            
               (4)V akcijskem načrtu Komisije za krožno gospodarstvo so predvidene pobude, ki vplivajo na celotni življenjski cikel izdelka in so povezane z njegovo zasnovo, spodbujajo postopke krožnega gospodarstva, spodbujajo trajnostno potrošnjo in si prizadevajo zagotoviti, da se uporabljeni viri čim dlje obdržijo v gospodarstvu Unije.
            
            
               (5)Komisija je izvedla študijo o presoji vplivov, katere rezultati so pokazali, da notranji trg ne izkorišča svojega celotnega potenciala, saj nadaljnja razdrobljenost trga vmesnikov za polnjenje in komunikacijskih protokolov za polnjenje mobilnih telefonov in druge podobne radijske opreme povzroča neprikladnost za potrošnike in tudi več e-odpadkov.
            
            
               (6)Ovirana je interoperabilnost med radijsko opremo in dodatno opremo, kot so polnilniki, saj obstajajo različni vmesniki za polnjenje nekaterih kategorij ali razredov radijske opreme, ki se polni žično, kot so ročni mobilni telefoni, tablice, digitalni fotoaparati, slušalke in slušalke z mikrofonom, ročne konzole za videoigre in prenosni zvočniki. Poleg tega obstaja več vrst komunikacijskih protokolov za hitro polnjenje, v katerih ni vedno zagotovljena najnižja stopnja učinkovitosti. Posledično so potrebni ukrepi Unije za spodbujanje skupne stopnje interoperabilnosti in zagotavljanje informacij končnim uporabnikom v zvezi z značilnostmi polnjenja radijske opreme. Zato je treba v Direktivo 2014/53/EU uvesti ustrezne zahteve glede komunikacijskih protokolov za polnjenje, vmesnika za polnjenje (tj. polnilne vtičnice) nekaterih kategorij ali razredov radijske opreme in informacij, ki jih je treba zagotoviti končnim uporabnikom v zvezi z značilnostmi polnjenja navedenih kategorij ali razredov radijske opreme.
            
            
               (7)Brez harmonizacije na tem področju bi lahko prišlo do bistvenih razlik med zakoni, uredbami, upravnimi določbami ali praksami držav članic glede interoperabilnosti mobilnih telefonov in podobnih kategorij ali razredov radijske opreme z njihovimi napravami za polnjenje ter pri dobavi radijske opreme brez naprav za polnjenje.  
            
            
               (8)Zaradi velikosti notranjega trga mobilnih telefonov, ki jih je mogoče ponovno napolniti, in podobnih kategorij ali razredov radijske opreme, velikega števila različnih vrst naprav za polnjenje takšne radijske opreme in obsežne čezmejne trgovine teh izdelkov je za zagotovitev nemotenega delovanja notranjega trga potrebno strožje zakonodajno ukrepanje na ravni Unije in ne na nacionalni ravni ali na ravni prostovoljnih ukrepov.
            
            
               (9)Zato je treba harmonizirati vmesnik za polnjenje in komunikacijske protokole za polnjenje posebnih kategorij ali razredov radijske opreme, ki se polnijo žično. Treba je zagotoviti tudi osnovo za prilagoditev na prihodnji tehnološki napredek, in sicer tako, da se uvede harmonizacija vmesnikov za polnjenje in komunikacijskih protokolov za polnjenje radijske opreme, ki se lahko napolni drugače kot žično, vključno s polnjenjem prek radijskih valov (brezžično polnjenje). S takšno harmonizacijo naj bi se zmanjšali okoljski odpadki, zagotovila prikladnost za potrošnike in preprečila razdrobljenost trga na različne vmesnike za polnjenje ter komunikacijske protokole za polnjenje in pobude na nacionalni ravni, ki bi lahko ovirale trgovanje na notranjem trgu. 
            
            
               (10)Takšna harmonizacija pa bi bila nepopolna, če je ne bi spremljale zahteve glede kombinirane prodaje radijske opreme in njenih polnilnikov ter informacije, ki jih je treba predložiti končnim uporabnikom. Razdrobljeni pristopi v državah članicah glede trženja zadevnih kategorij ali razredov radijske opreme in njihovih naprav za polnjenje bi ovirali čezmejno trgovino s temi izdelki, saj bi morali gospodarski subjekti na primer ponovno zapakirati svoje izdelke glede na državo članico, kamor se dobavljajo izdelki. To bi povzročilo več nevšečnosti za potrošnike in ustvarilo nepotrebne e-odpadke, kar bi izničilo prednosti harmonizacije vmesnika za polnjenje in komunikacijskega protokola za polnjenje. Zato je treba naložiti zahteve, ki zagotavljajo, da končnim uporabnikom ne bo treba kupiti nove naprave za polnjenje ob vsakem nakupu mobilnega telefona ali podobnega kosa radijske opreme. Da bi se zagotovila učinkovitost navedenih zahtev, bi morali končni uporabniki ob nakupu mobilnega telefona ali podobnega kosa radijske opreme prejeti potrebne informacije glede značilnosti polnjenja.
            
            
               (11)Tehnično je mogoče opredeliti USB tipa C kot univerzalno polnilno vtičnico za ustrezne kategorije ali razrede radijske opreme. Tehnologija USB tipa C, ki se uporablja globalno, je bila sprejeta na ravni mednarodne standardizacije, v evropski sistem pa jo je prenesel Evropski odbor za elektrotehniško standardizacijo (CENELEC) v seriji evropskega standarda EN IEC 62680-1
                  13
               . 
            
            
               (12)Tehnologija USB tipa C se že uporablja v številnih kategorijah ali razredih radijske opreme, saj zagotavlja visokokakovostno polnjenje in prenos podatkov. Ko se polnilna vtičnica USB tipa C kombinira s komunikacijskim protokolom za polnjenje prek USB, lahko zagotavlja do 100 W moči, kar dopušča še dovolj možnosti za nadaljnji razvoj rešitev za hitro polnjenje, obenem pa omogoča tudi razpoložljivost cenovno dostopnih telefonov, ki ne potrebujejo hitrega polnjenja, na trgu. Mobilni telefoni in podobna radijska oprema, ki podpirajo hitro polnjenje, lahko vključujejo funkcije polnjenja prek USB, opisane v standardu EN IEC 62680-1-2-2020, „Vmesniki univerzalnega serijskega vodila za prenos podatkov in napajanje – 1–2. del: Skupne komponente – Specifikacija za polnjenje prek USB“.
            
            
               (13)V zvezi s polnjenjem na druge načine, ki niso žično polnjenje, se bodo v prihodnje morda razvile različne rešitve, ki bodo lahko negativno vplivale na interoperabilnost, prikladnost za potrošnika in okolje. Za uvajanje posebnih zahtev v zvezi s takimi rešitvami je na tej stopnji še prezgodaj, Komisija pa bi morala imeti možnost, da ukrepa glede njihove harmonizacije v prihodnje, če se opazi razdrobljenost na notranjem trgu. 
            
            
               (14)Člen 3 Direktive 2014/53/EU bi bilo treba spremeniti tako, da bo zajemal vmesnike za polnjenje in komunikacijske protokole za polnjenje. Kategorijo ali razrede radijske opreme, ki jih izrecno zajema navedena nova določba, bi bilo treba podrobneje navesti v novi prilogi k Direktivi 2014/53/EU. 
            
            
               (15)Direktivo 2014/53/EU bi bilo treba spremeniti tako, da se vstavi nov člen, ki bo povezan z zahtevami glede dobave nekaterih kategorij ali razredov radijske opreme brez naprav za polnjenje. Zadevne kategorije ali razrede radijske opreme in specifikacije v zvezi z rešitvami za polnjenje bi bilo treba določiti v novi prilogi k Direktivi 2014/53/EU. 
            
            
               (16)V členu 10(8) Direktive 2014/53/EU je določeno, da je treba v navodila za uporabo vključiti informacije, kar pomeni, da bi bilo treba v navedeni člen vključiti dodatne zahteve glede informacij. Podrobnosti novih zahtev bi bilo treba določiti v novi prilogi k Direktivi 2014/53/EU. Navedene zahteve glede informacij bi potrošnikom omogočile, da bi lahko določili najustreznejši zunanji napajalnik, ki ga potrebujejo za polnjenje svoje radijske opreme. Obstajati bi morala možnost, da se navedene zahteve v prihodnje prilagodijo tako, da bi odražale morebitne spremembe zahtev za označevanje zunanjih napajalnikov, kar se lahko uvede na podlagi Direktive 2009/125/ES Evropskega parlamenta in Sveta
                  14
               .
            
            
               (17)Člen 17 Direktive 2014/53/EU, ki določa postopke ugotavljanja skladnosti, bi bilo treba spremeniti tako, da se dodajo sklici na nove bistvene zahteve, ki jih je treba vstaviti v člen 3 navedene direktive. Proizvajalec bi moral imeti torej izbiro, da upošteva postopek notranje kontrole za dokaz skladnosti z navedenimi bistvenimi zahtevami.
            
            
               (18)Člene 40, 43 in 44 Direktive 2014/53/EU bi bilo treba spremeniti tako, da se sklici, ki jih vsebujejo, prilagodijo novim določbam, ki jih uvaja ta direktiva.
            
            
               (19)Za obravnavo prihodnjega razvoja na področju tehnologije polnjenja ter za zagotavljanje najmanjše univerzalne interoperabilnosti med radijsko opremo in napravami za polnjenje takšne radijske opreme bi bilo treba na Komisijo prenesti pooblastila za sprejetje ukrepov v skladu s členom 290 Pogodbe o delovanju Evropske unije, da se spremenijo kategorije ali razredi radijske opreme ter specifikacije v zvezi z vmesniki za polnjenje in komunikacijskimi protokoli za polnjenje ter podrobnosti o informacijah v zvezi s polnjenjem. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu o boljši pripravi zakonodaje z dne 13. aprila 2016
                  15
               . Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se lahko sistematično udeležujejo sestankov strokovnih skupin Komisije, ki se ukvarjajo s pripravo delegiranih aktov. 
            
            
               (20)Direktivo 2014/53/EU bi bilo zato treba ustrezno spremeniti. 
            
            
               (21)Gospodarski subjekti bi morali imeti dovolj časa, da lahko poskrbijo za potrebne prilagoditve radijske opreme, ki spada na področje uporabe te direktive in ki jo nameravajo dati na trg v Uniji – 
            
            
         
         
            
               SPREJELA NASLEDNJO DIREKTIVO:
            
            
               Člen 1
            
            
            
               Direktiva 2014/53/EU se spremeni:
            
            
            
               (1)Člen 3 se spremeni:
            
            
            
               (a)v odstavku 3, prvi pododstavek, točka (a), se vejica in stavek „zlasti z univerzalnimi polnilniki“ nadomestita s stavkom „razen z napravami za polnjenje za kategorije ali razrede radijske opreme, določene v Prilogi Ia, del I, ki so izrecno navedene v odstavku 4 tega člena“;
            
            
            
               (b)doda se naslednji odstavek:
            
            
            
               „4. Radijska oprema, ki spada v kategorije ali razrede, določene v Prilogi Ia, del I, je izdelana tako, da izpolnjuje specifikacije glede polnjenja iz navedene priloge za ustrezno kategorijo ali razred radijske opreme.
            
            
               V zvezi z radijsko opremo, ki se lahko polni žično, je Komisija pooblaščena za sprejemanje delegiranih aktov v skladu s členom 44, da bi se spremenila Priloga Ia glede na tehnični napredek in zagotovila minimalna univerzalna interoperabilnost med radijsko opremo ter napravami za njeno polnjenje, s:
            
            
               (a)spreminjanjem, dodajanjem ali odstranjevanjem kategorij ali razredov radijske opreme;
            
            
               (b)spreminjanjem, dodajanjem ali odstranjevanjem tehničnih specifikacij, vključno s sklicevanji in opisi, glede polnilne vtičnice/polnilnih vtičnic in komunikacijskega(-ih) protokola(-ov) za polnjenje vsake zadevne kategorije ali razreda radijske opreme.
            
            
               V zvezi z radijsko opremo, ki se lahko polni na druge načine, ki niso žično polnjenje, je Komisija pooblaščena za sprejemanje delegiranih aktov v skladu s členom 44, da bi se spremenila Priloga Ia glede na tehnični napredek in zagotovila minimalna univerzalna interoperabilnost med radijsko opremo ter napravami za njeno polnjenje, z:
            
            
               (a)uvajanjem, spreminjanjem, dodajanjem ali odstranjevanjem kategorij ali razredov radijske opreme;
            
            
               (b)uvajanjem, spreminjanjem, dodajanjem ali odstranjevanjem tehničnih specifikacij, vključno s sklicevanji in opisi, glede vmesnika(-ov) za polnjenje in komunikacijskega(-ih) protokola(-ov) za polnjenje vsake zadevne kategorije ali razreda radijske opreme.“;
            
            
            
               (2)vstavi se naslednji člen 3a:
            
         
         
            
            
               „Člen 3a
            
            
               Možnost, da lahko končni uporabniki kupijo nekatere kategorije ali razrede radijske opreme brez naprave za polnjenje
            
            
            
               Kadar gospodarski subjekt ponudi končnim uporabnikom možnost nakupa radijske opreme, ki spada na področje uporabe člena 3(4), skupaj z napravo za polnjenje, ima končni uporabnik tudi možnost, da radijsko opremo kupi brez naprave za polnjenje.“; 
            
            
            
               (3)v členu 10(8) se doda naslednji pododstavek:
            
            
            
               „Radijski opremi, ki spada na področje uporabe člena 3(4), prvi pododstavek, so priložene informacije o specifikacijah glede zmogljivosti polnjenja in naprave za polnjenje, opisane v Prilogi Ia, del II. Komisija je pooblaščena za sprejemanje delegiranih aktov v skladu s členom 44, da bi spremenila Prilogo Ia, del II, z uvajanjem, spreminjanjem, dodajanjem ali odstranjevanjem podrobnosti v zvezi z informacijami ali načinom, na katerega so navedene takšne informacije.“; 
            
            
            
               (4)v členu 17(2) se besedilo „členu 3(1)“ nadomesti z besedilom „členu 3(1) in (4)“;
            
            
            
               (5)člen 40 se spremeni:
            
            
            
               (a)naslov se nadomesti z naslednjim:
            
            
               „Postopek na nacionalni ravni za ravnanje z radijsko opremo, ki predstavlja tveganje ali ki ni skladna z bistvenimi zahtevami“;
            
            
               (b)v odstavku 1, prvi pododstavek, se za besedilom„zaščite javnega interesa, ki jih zajema ta direktiva“ doda besedilo „ali ni skladna z vsaj eno od veljavnih bistvenih zahtev iz člena 3“;
            
            
            
               (6)Člen 43(1) se spremeni: 
            
            
               (a)v točki (h) se besedilo „informacije o predvideni uporabi radijske opreme“ nadomesti z besedilom „podatki o“;
            
         
         
            
               (b)točka (j) se nadomesti z naslednjim:
            
            
               „(j) neskladnost s členom 3a ali s členom 5.“;
            
            
            
               (7)člen 44 se spremeni: 
            
            
               (a)v odstavku 2 se za prvim stavkom vstavi naslednji stavek: 
            
            
               „V zvezi z delegiranimi akti iz člena 3(4) in člena 10(8), tretji pododstavek, se pooblastilo za sprejemanje delegiranih aktov prenese na Komisijo za pet let od [Urad za publikacije, vstavite datum začetka veljavnosti te direktive]“; 
            
            
               (b)v odstavkih 3 in 5 se besedilo „člena 3(3), člena 4(2) in člena 5(2)“ nadomesti s stavkom „člena 3(3) in (4), člena 4(2) in člena 5(2) ter člena 10(8), tretji pododstavek“;
            
            
            
               (8)besedilo iz priloge k tej direktivi se doda kot Priloga Ia.
            
            
            
               Člen 2
            
            
            
               1.Države članice sprejmejo in objavijo zakone in druge predpise, potrebne za uskladitev s to direktivo, najpozneje do [Urad za publikacije, vstavite datum – 12 mesecev po sprejetju te direktive]. Komisiji takoj sporočijo besedilo teh predpisov.
            
            
               Uporabljajo jih od [Urad za publikacije, vstavite datum 12 mesecev po koncu obdobja za prenos, navedenega v prejšnjem pododstavku].
            
            
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.Države članice Komisiji sporočijo besedila glavnih predpisov nacionalne zakonodaje, sprejetih na področju, ki ga ureja ta direktiva.
            
            
               Člen 3
            
            
            
               Ta direktiva začne veljati dvajseti dan po objavi v Uradnem listu Evropske unije.
            
            
               Člen 4
            
         
         
            
            
               Ta direktiva je naslovljena na države članice.
            
            
               V Bruslju,
            
            
               
                  Za Evropski parlament
                        Za Svet
               
               
                  predsednik
                        predsednik
               
            
         
         
            
                  
                     (1)
                  
                        
                  https://ec.europa.eu/docsroom/documents/2417/attachments/1/translations
                  .
               
               
                  
                     (2)
                  
                        2019/2983(RSP).   
               
               
                  
                     (3)
                  
                        COM(2020) 440 final.
               
               
                  
                     (4)
                  
                        Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62).
               
               
                  
                     (5)
                  
                        Direktiva 2009/125/ES Evropskega parlamenta in Sveta z dne 21. oktobra 2009 o vzpostavitvi okvira za določanje zahtev za okoljsko primerno zasnovo izdelkov, povezanih z energijo (UL L 285, 31.10.2009, str. 10).
               
               
                  
                     (6)
                  
                        tj. v škatli prodajanih naprav ne bo polnilnika (diskrecijsko bo še dovoljen ločljivi kabel)
               
               
                  
                     (7)
                  
                        
                  https://op.europa.eu/en/web/eu-law-and-publications/publication-detail/-/publication/c6fadfea-4641-11ea-b81b-01aa75ed71a1
                  . 
               
               
                  
                     (8)
                  
                        Ti podatki veljajo za telefone, ki omogočajo brezžično polnjenje, torej ne za tiste, ki so opremljeni z napravo za brezžično polnjenje, temveč za tiste, ki se lahko polnijo z napravo za brezžično polnjenje, ki jo je treba kupiti posebej.
               
               
                  
                     (9)
                  
                        UL C , , str. .
               
               
                  
                     (10)
                  
                        UL C , , str. .
               
               
                  
                     (11)
                  
                        Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62).
               
               
                  
                     (12)
                  
                        Direktiva 2012/19/EU Evropskega parlamenta in Sveta z dne 4. julija 2012 o odpadni električni in elektronski opremi (OEEO) (UL L 197, 24.7.2012, str. 38).
               
               
                  
                     (13)
                  
                        Vmesniki univerzalnega serijskega vodila za prenos podatkov in napajanje – 1–3. del: Skupne komponente – Specifikacija za kable in konektorje univerzalnega serijskega vodila tipa CTM.
               
               
                  
                     (14)
                  
                        Direktiva 2009/125/ES Evropskega parlamenta in Sveta z dne 21. oktobra 2009 o vzpostavitvi okvira za določanje zahtev za okoljsko primerno zasnovo izdelkov, povezanih z energijo (UL L 285, 31.10.2009, str. 10).
               
               
                  
                     (15)
                  
                        UL L 123, 12.5.2016, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj, 23.9.2021
            COM(2021) 547 final
            PRILOGA 
            k Predlogu direktive
            Evropskega parlamenta in Sveta
            o spremembi Direktive 2014/53/EU o harmonizaciji zakonodaj držav članic v zvezi z dostopnostjo radijske opreme na trgu
            {SEC(2021) 318 final} - {SWD(2021) 244 final} - {SWD(2021) 245 final} - {SWD(2021) 246 final}
            
               
         
         
            
               PRILOGA
            
            
               „PRILOGA Ia
            
            
               Specifikacije in informacije glede polnjenja, ki veljajo za nekatere kategorije ali razrede radijske opreme 
            
            
            
               DEL I
            
            
               SPECIFIKACIJE GLEDE ZMOGLJIVOSTI POLNJENJA
            
            
            
               1.Ročni mobilni telefoni, tablični računalniki, digitalni fotoaparati, slušalke, slušalke z mikrofonom, ročne konzole za videoigre in prenosni zvočniki, ki se lahko polnijo žično:
            
            
               (a)so opremljeni z vtičnico USB tipa C, ki je opisana v standardu EN IEC 62680-1-3:2021, ,Vmesniki univerzalnega serijskega vodila za podatke in napajanje – 1.–3. del: Skupne komponente – Specifikacija za kable in konektorje univerzalnega serijskega vodila tipa CTM‘ ter bi morala biti ves čas dostopna in delujoča. 
            
            
               (b)se lahko pri moči polnjenja, ki je nižja od 60 vatov, polnijo s kabli, ki so v skladu s standardom EN IEC 62680-1-3:2021, ,Vmesniki univerzalnega serijskega vodila za prenos podatkov in napajanje – 1–3. del: Skupne komponente – Specifikacija za kable in konektorje univerzalnega serijskega vodila tipa CTM‘.
            
            
            
               2.Ročni mobilni telefoni, tablični računalniki, digitalni fotoaparati, slušalke, slušalke z mikrofonom, ročne konzole za videoigre in prenosni zvočniki, ki se lahko polnijo žično pri napetosti, višji od 5 voltov, pri toku, višjem od 3 amperov, ali pri moči, višji od 15 vatov:
            
            
               (a)imajo vgrajeno možnost polnjenja prek USB, ki je opisana v standardu EN IEC 62680-1-2:2021, ,Vmesniki univerzalnega serijskega vodila za podatke in napajanje – 1.–2. del: Skupne komponente – Specifikacija za polnjenje prek USB‘; 
            
            
               (b)zagotavljajo, da morebitni dodatni protokol za polnjenje omogoča vse funkcije polnjenja prek USB iz točke (a).
            
            
            
            
               DEL II
            
            
               INFORMACIJE O SPECIFIKACIJAH GLEDE ZMOGLJIVOSTI POLNJENJA
            
            
               V primeru radijske opreme, ki spada na področje uporabe člena 3(4), prvi pododstavek, se na embalažo natisnejo naslednje informacije, če embalaže ni, pa se natisnejo na nalepko, priloženo radijski opremi, pod pogojem, da je nalepka vidna:  
            
         
         
            
               (a)opis potrebne moči za žične naprave za polnjenje, ki se lahko uporabljajo z navedeno radijsko opremo, vključno z največjo močjo, ki je potrebna za polnjenje radijske opreme, izraženo v vatih, in sicer s prikazom besedila: ,Najmanjša moč, ki jo dovaja polnilnik, mora biti enaka ali višja od [xx] vatov.‘ Število vatov mora izražati največjo moč, ki jo potrebuje radijska oprema;
            
            
               (b)opis specifikacij glede zmogljivosti polnjenja radijske opreme, če se lahko polni žično pri napetosti, višji od 5 voltov, toku, višjem od 3 amperov, ali moči, višji od 15 vatov, vključno z navedbo, da radijska oprema podpira protokol za polnjenje prek USB, in sicer s prikazom besedila ,hitro polnjenje USB PD‘ ter z navedbo morebitnega drugega podprtega protokola za polnjenje v besedilni obliki.
            
            
            
               Navedene informacije so v jeziku, ki ga potrošniki in drugi končni uporabniki brez težav razumejo, kot določi zadevna država članica, ter so jasne, razumljive in razločne.“